עינת קליש רותם

עינת קליש רותם (נולדה ב-3 בספטמבר 1970) היא אדריכלית, מתכננת ערים ואזורים; וחברת מפלגת העבודה, אשר כיהנה כראש העיר חיפה בין השנים 2018-2024. קליש רותם נולדה, גדלה והתחנכה בחיפה. אביה אברהם הוא מרצה וחוקר בטכניון, בפקולטה להנדסת חומרים ובמוסד שמואל נאמן. בנעוריה למדה ב"תיכון אליאנס חיפה", והייתה פעילה במועצת התלמידים. בצה"ל שירתה כמאבחנת מחקר בחיל האוויר. אחיה הצעיר נפטר מסרטן כשהיה בן 19, ושנה אחר כך נפטרה גם אמה מהמחלה, בגיל 54. בשנת 1995 קיבלה תואר ראשון (בהצטיינות) באדריכלות מהטכניון. ב-2001 קיבלה תואר שני (בהצטיינות יתרה) בעיצוב עירוני מהטכניון. בשנת 2007 השלימה דוקטורט בתכנון המרחב הציבורי במכון הטכנולוגי של ציריך (ETH) שבשווייץ. בשנים 1996–2012 לימדה באוניברסיטת תל אביב ובטכניון. בשנת 2012 הקימה את המשרד "מתווה עירוני" לתכנון ערים ואזורים, בשותפות עם האדריכלית יעל סיון-גייסט. המשרד המשיך בפעילותו המקצועית בניהולה של סיון-גייסט לאחר שקליש רותם נבחרה לראשות העיר חיפה באוקטובר 2018. המשרד הכין את תוכנית המתאר לפיתוח מג'דל שמס, שכונת חיילים משוחררים בירכא והרחבה של קיבוץ מירב כשכונה על גב הר הגלבוע. זכתה בפרס וציון לשבח על הצעת פרויקט שהגישה להיי ליין במנהטן. בשנת 2004 הנחתה ויצרה מספר תוכניות של "סיפורי בתים – התפתחות הארכיטקטורה בתל אביב", עבור ערוץ "טבע הדברים". בשנת 2007 זכתה בפרס מהמשרד להגנת הסביבה בתחרות בנייה ירוקה בנושא "שיקום מרקמים קיימים והסביבה הבנויה". ובשנת 2010 בתחרות "שימוש מחודש למגדלי המים" מטעם המועצה לשימור אתרים ובצלאל. בשנת 2011 נבחרה לכהן כיו"ר עמותת האדריכלים של חיפה ובוועד המנהל של "הקואליציה לבריאות הציבור". בשנה שלאחר מכן הובילה, יחד עם גילה זמיר וניצן קלוש, מאבק ציבורי למציאת פתרון לתוואי מסילות הרכבת בחיפה ופתיחת העיר אל הים. בבחירות לרשויות המקומיות ב-2013 התמודדה לראשונה לראשות עיריית חיפה ברשימה עצמאית עם סיעת "חיים בחיפה", מול ראש העיר המכהן יונה יהב (סיעת "חיפה שלנו"). קליש רותם קיבלה 15% מהקולות, וסיעת "חיים בחיפה" זכתה בשלושה מושבים במועצת העירייה. החלה לכהן כחברת מועצה בסיעת "חיים בחיפה", שלא הצטרפה לקואליציה העירונית ופעלה באופוזיציה. במקביל לתפקודה כחברת מועצה המשיכה בעבודתה כאדריכלית פרטית. בתפקידה כחברת מועצה פעלה בין השאר לשינוי תוכנית המתאר החדשה של חיפה, שלדעתה התעלמה מהצורך של מרכז חיפה בהתחדשות עירונית. בתוכנית נכללה העברת מרכז העסקים הראשי של חיפה צפונה לאזור המפרץ, הקמת טיילת ושביל אופניים לאורך דרך אלנבי - מהמושבה הגרמנית ועד הים, והסרת הגדרות סביב פארק ההיי טק מת"ם ושילובו בתוך המרחב העירוני. בעודה חברת מועצה, הורשעה במרץ 2018 בעבירה על חוק התכנון והבנייה, בבית משפט לעניינים מקומיים בחדרה, בנוגע לעבודת פיקוח על בניית בית פרטי בזכרון יעקב, שנבנה ללא היתר בנייה, ונגזר עליה קנס בסך 30,000 ש"ח. תביעת נזיקין שהגישו נגדה בני הזוג גרבר, בעלי הבית האמור, הסתיימה בפשרה שבה שילמה קליש רותם, באמצעות הכשרה חברה לביטוח שביטחה אותה, פיצוי בסך 150 אלף ש"ח. כתוצאה מהרשעה זו, לא יכלה לעמוד בראש הוועדה המקומית לתכנון ובניה במשך חלק מתקופת כהונתה כראשת עירית חיפה. באפריל 2017 הכריזה על כך שתתמודד שוב על ראשות עיריית חיפה ברשימה עצמאית עם סיעת "חיים בחיפה" בבחירות 2018. מפלגת העבודה הודיעה על תמיכתה בה. באוקטובר 2018 היא וסיעתה נפסלו מהתמודדות בבחירות על פי החלטת מנהל הבחירות, לאחר שעורך הדין של מפלגת העבודה חתם הן על הטפסים שלה והן על אלו של רשימת "אוהבי חיפה" של איש העבודה ישראל סביון. כך נוצר מצב ששתי רשימות מייצגות את מפלגת העבודה בבחירות בעיר חיפה, בניגוד לחוק הבחירות. בתגובה הגישו קליש רותם ומספר ארגונים עתירה לבית המשפט המחוזי בחיפה אך העתירה נדחתה. בעתירה שהוגשה לבג"ץ, התקבל ערעורה, ונקבע שהיא זכאית להתמודד משום שפעלה בתום לב ומאחר והמפקח על הבחירות לא פנה ולא איפשר לה לתקן את הליקוי כמתחייב בחוק. בבחירות ב-30 באוקטובר 2018 ניצחה את ראש העירייה הוותיק יונה יהב עם 58% מהקולות. סיעתה, "חיים בחיפה", קיבלה ארבעה מנדטים, והיא נכנסה לתפקידה כראש העירייה ב-20 בנובמבר 2018. קליש שמה את פיתוח נמל התעופה חיפה כאחת הנקודות המרכזיות בתוכניתה. במרץ 2019, כיוון שבניית נמל הכרמל הייתה בעיצומה, פרסמה את התנגדותה להפעלה המתוכננת של הנמל. בנוסף הגישה ערר, לאור העובדה שעיריית חיפה היא בעלת שטח קטן בתוך שטח הנמל, בנקודת ההתחברות של הנמל ליבשה. כמו כן, הורתה לחברה העירונית, "יפה נוף", להפסיק חלק מעבודות התשתית לחיבור הנמל. באוגוסט 2019 הוסכם בין עיריית חיפה למשרד התחבורה על תחילת תכנון של הארכת מסלול נמל התעופה בחיפה, אם כי לאורך קצר מהמתוכנן, כפשרה בין הגופים. במהלך שנת כהונתה הראשונה המשיכה לקיים כנסים שיועדו לשיתוף הציבור בנושאים שונים כגון פינוי-בינוי בשכונות קריית אליעזר וקריית חיים מזרחית וכן בנושאי האכלת חתולים והקמת "סיירת חזירים" לצורך הקטנת הנזקים מחזירי הבר. כמו כן, פעלה עם חברת "תובנות" בפלטפורמה אינטרנטית לקבלת משוב מהציבור בקשר לתוכניות עירוניות שונות (גנים לשחרור כלבים, שיקום ואדיות, שבילי אופניים ועוד) והוקמה "מינהלת 2030", במטרה לגבש אסטרטגיה להתחדשות העיר חיפה לשנים הבאות במגוון נושאים. קליש רותם קידמה את מיזם החנייה לפיו ניתן לחנות בחינם למשך 20 דקות באזורים נבחרים בעיר. במהלך החודשים הראשונים של השנה השנייה לכהונתה התמודדה עם פגיעתה של מגפת הקורונה בישראל, באמצעות עזרה לעסקים קטנים (ויתור על אגרות שונות, הרחבת מתחמי ישיבה למסעדות, ביטול עיקולים וכדומה) וכן עזרה לחתונות מצומצמות לפי המגבלות. במקביל הפעילה מיזם נוסף - הפוד-טראק (Food Trucks) - מזנונים ניידים במתכונת של מסעדות קטנות שהוצבו במקומות שונים בעיר. המיזם הסתבך משום שלאחר הקמת האתרים פרסמה העירייה נהלים להפעלתם שהיקשו על תפעול האתרים. ביולי 2021 פרץ משבר קואליציוני. רוב חברי מועצת העיר חתמו על מסמך ובו מתקפה חריפה נגדה. באופן חריג, מועצת העיר אישרה הצעת החלטה שקראה לה להתפטר. בעקבות המהלך, התפטר עו״ד דוד עציוני, ושני סגניה האחרים, שהירה שלבי ולזר קפלון, פוטרו ובמקומם מונו לסגנים על ידי המועצה חברי אופוזיציה: סופי נקש, שמשון עידו ואביהו האן. נשללה משכורתם של שני ממלאי מקומה וסגניה: מיכי אלפר ונחשון צוק. קליש נותרה עם מועצה לעומתית, בה אין לה רוב, כשיכולתה מוגבלת לקדם מהלכים במסגרת תפקידה. בבחירות המוניציפליות 2024 קיבלה פחות מ-4.5% מהקולות לראשות העיר ו-2.2% מהקולות לרשימתה למועצת העיר, שלא הצליחה לעבור את אחוז החסימה ולהמשיך לכהונה נוספת. קליש רותם בעלת חגורה שחורה בקראטה. נשואה לבועז קליש, מהנדס מכונות המתמחה בטכנולוגיות רפואיות, ולהם שני בנים. מתגוררת בשכונת רמות ספיר בחיפה. מדיה וקבצים בנושא עינת קליש רותם בוויקישיתוף אתר האינטרנט הרשמי של עינת קליש רותם עינת קליש רותם, ברשת החברתית פייסבוק עינת קליש רותם, ברשת החברתית אקס (טוויטר) עינת קליש רותם, ברשת החברתית אינסטגרם עינת קליש רותם, סרטונים בערוץ היוטיוב יוסי מזרחי, ראשת העיר של חיפה בראיון בלעדי, רדיו צפון אמירה לם, מבחינתי, חיפה זו אישה מוכה לכל דבר ועניין, באתר "ידיעות אחרונות", 22 באפריל 2019 חוה רימון ונועם שרון, מי את עינת קליש רותם? ראשת העיר המסקרנת בישראל נחשפת, באתר ישראל היום, 4 ביולי 2019 טל שניידר, ‏קליש רותם מסכמת שנה כראשת העיר חיפה: "יש גורמים שלא אוהבים את המעורבות שלי. לצערי, זה רק מתחיל", באתר גלובס, 26 בספטמבר 2019 אלי לוי, "חשוב לי לשנות": עינת קליש רותם מסכמת שנה כראש עיריית חיפה, באתר חדשות 13, 29 בנובמבר 2019 נעמה לנסקי, דניאל סיריוטי, יש עלי עליהום גדול, זה לא מזיז לי, באתר ישראל היום, 18 ביוני 2020 ליאת לוי, ראש העיר החליפית: כך נהפכה עינת קליש רותם מהבטחה גדולה - לאכזבה, באתר TheMarker‏, 19 ביוני 2020 רענן שקד, "ברור שמה שקרה בביירות יכול לקרות גם בחיפה. אנחנו יושבים על הרבה מאוד פצצות מתקתקות”, באתר "ידיעות אחרונות", 14 באוגוסט 2020 רענן שקד, "אתה יודע כמה אנשים אומרים לי עליהם 'יו, איזה חמודים!'?", באתר "ידיעות אחרונות", 28 ביולי 2021 אייל לוי, הסקרים הפסימיים, הקרבות במועצת העיר וחזירי הבר ברחובות: ראשת עיריית חיפה ד"ר עינת קליש רותם יוצאת לקרב חייה, באתר ישראל היום, 10 באוגוסט 2023 מירב מורן, עינת קליש־רותם מתכננת להפוך את חיפה לברלין הישראלית, באתר הארץ, 8 בנובמבר 2018 איתי אילנאי, אתי אברמוב, "סוד הניצחון", מאמר בעיתון ידיעות אחרונות, המוסף לשבת, עמ' 10–12 אודות, באתר mitveirony-portfolio יעל שנער, חשמול הרכבת בצפון חיפה: "יבריח את כולם ויהרוג את העיר התחתית", באתר TheMarker‏, 28 בפברואר 2012 יגאל חי, דיון ציבורי על שיקוע מסילות הרכבת בחיפה, באתר כלבו – חיפה והצפון, 18 באפריל 2017 אלי אשכנזי, חיפה אדישה לבחירות: המפלגות הגדולות לא מריצות מועמד, הסקרים עם יהב, באתר הארץ, 9 באוקטובר 2013 תוצאות הבחירות המקומיות 2013, באתר הארץ, 23 באוקטובר 2013 אריק מירובסקי, אזור נמל חיפה מתחדש - אך נשאר שומם: "מקימים רק מעונות סטודנטים", באתר TheMarker‏, 20 ביוני 2014 נמרוד בוסו, תוכנית המתאר החדשה של חיפה: המפרץ יהפוך למרכז העסקים הראשי, באתר TheMarker‏, 26 בפברואר 2014 יגאל חי, הוסרה ההצעה להקמת טיילת ברחוב אלנבי בחיפה, באתר כלבו – חיפה והצפון, 17 באפריל 2017 רועי שווץ, לפתח את מת”מ, אבל אחרת, באתר כלבו – חיפה והצפון, 10 ביוני 2017 יעל דראל, בגלל בית פרטי בן שלוש קומות ומרתף: מתמודדת על ראשות עיריית חיפה הורשעה בעבירת בנייה חמורה, באתר TheMarker‏, 13 במרץ 2018 תו"ב (חדרה) 35401-11-15 הוועדה המקומית לתכנון ולבנייה שומרון נגד יעקב כהן ואחרים, ניתן ב-4 במרץ 2018 בועז כהן, פרשת הבית בזכרון יעקב: קליש רותם תשלם פיצוי של 150,000 שקל, באתר כלבו – חיפה והצפון, 2 במרץ 2021 מיכל גילת, החל מ-1 בינואר: קליש-רותם תוכל לעמוד בראש הוועדה המקומית לתכנון ובנייה, באתר כלבו – חיפה והקריות, ‏2021-12-26 יגאל חי, "כראש עיר אפעל לרפא את חיפה מכל מחלותיה”, באתר כלבו – חיפה והצפון, 13 באפריל 2017 טל שניידר, ‏העבודה תתמוך בעינת קליש רותם לראשות עיריית חיפה, באתר גלובס, 7 באוגוסט 2018 חן מענית, ‏הערעור נדחה: עינת קליש נפסלה מההתמודדות לעיריית חיפה, באתר גלובס, 18 באוקטובר 2018 נעה שפיגל, העליון קבע: עינת קליש רותם תוכל להתמודד לראשות העיר חיפה, באתר הארץ, 22 באוקטובר 2018 בג"ץ 7396/18 מפלגת העבודה הישראלית נ' עופר שפר מנהל הבחירות בעיר חיפה, ניתן ב־22 באוקטובר 2018 אלי לוי, מהפך על הכרמל: עינת קליש רותם נבחרה לראשות עיריית חיפה, באתר חדשות 13 (לשעבר ערוץ עשר), 31 באוקטובר 2018 ירון כרמי, עינת קליש ראשת העיר חיפה ותוצאות הסיעות למועצה – תוצאות האמת – לעיריית חיפה 2018, באתר חי פּה, 30 באוקטובר 2018 אחיה ראב"ד וענבר טויזר, ראשת העיר חיפה: "לא תהיה אבן שלא נהפוך", באתר ynet, 20 בנובמבר 2018 עמירם ברקת, ‏עינת קליש-רותם עוצרת את הקמת הנמל החדש בחיפה | בלעדי, באתר גלובס, 3 במרץ 2019 מיכל רז-חיימוביץ', ‏משרד התחבורה ועיריית חיפה חתמו על הסכם: מסלול של 2100 מ' בשדה התעופה בתמורה לשקט בהקמת נמל המפרץ והמשמעות היא הגברת פעילות הדלקים בחיפה, באתר גלובס, 14 באוגוסט 2019 נקבעו המקומות שבהם יותר להציב משאיות אוכל, באתר כלבו – חיפה והצפון, 10 במאי 2020 שושן מנולה, חדש בחיפה: חניה בחינם ל-20 דקות במקומות נבחרים, באתר כלבו – חיפה והצפון, 24 בספטמבר 2019 רולי קירשטיין, העירייה סייעה, חתונה התקיימה בפארק הכט, באתר כלבו – חיפה והקריות, ‏2020-08-13 שרון בירנבוים, בסיוע עיריית חיפה: חתונה בחוף הים, באתר פוזיציה!, ‏2020-08-24 בועז כהן וחגית הורנשטיין, בעלי פוד טראקס מתקשים לעמוד בנהלים, חלקם שוקלים לעזוב, באתר כלבו – חיפה והצפון, 8 בפברואר 2021 כרמל ליבמן, ‏מאבדת שליטה: מהלך להדחת בכירי עיריית חיפה, רוב נגד ראשת העירייה קליש-רותם, באתר ‏מאקו‏, 11 ביולי 2021 שקד ברויר, מכה לקליש: חברי קואליציה סיכלו יחד עם האופוזיציה עדכונים בתקציב לצורך פרויקטים שראש העיר מעוניינת לקדם, באתר חי פּה, 10 ביולי 2021; בלעדי: סוף עידן קליש? ראש העירייה איבדה את הרוב במועצה, באתר כלבו – חיפה והצפון, 11 ביולי 2021 ליאור אל-חי, ירון דרוקמן, יהב נגד עציוני: סיבוב שני בחיפה, תבוסה לקליש-רותם, באתר ynet, 28 בפברואר 2024 צאלה קוטלר הדרי, ‏מהפכה בחגורה שחורה: מיהי עינת קליש רותם, המתמודדת שסחפה את חיפה, באתר ‏מאקו‏, 31 באוקטובר 2018 תכנון הקונספט והתכנים של התוכנית, וכן צילומים בשטח תוך שיחה עם אדריכל העיר רמת גן - סרג'יו לרמן. שלושת הפרקים: אחוזת בית, אקלקטיסיזם, ויפו המוקדמת. העבודה נעשתה בשיתוף פעולה עם אדריכל ארי נשיב, והוצגה בתערוכה בבית האדריכל באוקטובר 2007, ובתערוכת WATEC בגני התערוכה בתל אביב, בנובמבר 2007. פרס מקום שני, העבודה נעשתה בשיתוף פעולה עם אדריכלית נועה שק וסטודיו זמיר, והוצגה בתערוכה בנמל יפו ב־2010.